Tsikada

Tsikada (venäjäksi Цикада) on Neuvostoliiton sotilaallisesta Tsiklon-navigaatiosatelliittijärjestelmästä kehitetty siviiliversio. Sen paikannustarkkuus oli 50–100 metriä.

Vuonna 1979 laukaistiin neljä Tsikada-satelliitia 1 000 km korkeille radoille 83 asteen inklinaatiolla. 

Satelliitit lähettivät VHF-signaalia (150–400 MHz). Paikka mitattiin Doppler-siirtymän avulla. 
 
Uudemmat Tsikadat kulkevat nimellä Nadežda silloin kun niissä on COSPAS-SARSAT-lähettimet meripelastuksen tarpeisiin.

Lähteet

Navigaatiosatelliitit